OpenLLM-France/wikimedia huggingface dataset:
# Ramón Ascanio y Togores

Ramón Ascanio y Togores (San Cristóbal de La Laguna, 1 de febrer de 1920 - Madrid, 16 de maig de 1995) va ser un militar espanyol, cap d'Estat Major de l'Exèrcit de Terra en la dècada del 1980.
Va iniciar-se a l'exèrcit com a voluntari en la guerra civil espanyola. Després del conflicte va ingressar a l'Escola d'Estat Major i assolí el grau de comandant. En 1975 ascendí a general de brigada, un dels més joves de l'Exèrcit de Terra Espanyol. Fou cap d'artilleria de la Divisió Mecanitzada Guzmán el Bueno de Sevilla i després cap d'artilleria de Canàries. En 1978 va ascendir a general de divisió i fou nomenat governador militar de Tenerife i inspector de les tropes de Canàries.
El 17 de gener de 1982 fou nomenat cap d'Estat Major de l'Exèrcit de Terra (JEME) i membre de la Junta de Caps d'Estat Major (JUJEM). Durant el seu mandat es va iniciar el procediment de modernització de l'exèrcit amb la Llei de Plantilles que preveia la reducció de 6.000 efectius professionals. Deixà el càrrec en gener de 1984. En maig de 1999 fou promogut a general de l'exèrcit a títol pòstum.

## Referències

* ↑ Calle para un ilustre lagunero eldia.es, 6 de juliol de 2000
* ↑ Ascanio y Togores, Ramón de a l'Arxiu Linz
* ↑ Los tenientes generales Lacalle, Ascanio y García-Conde y el almirante Suanzes componen la nueva JUJEM, El País, 16 de gener de 1982
* ↑ El general Ramón Ascanio Togores prometió, "prudencia" en el proceso de modernización del Ejército, el País, 6 de gener de 1984
* ↑ Saenz de Tejada llamó a vivir el patriotismo con autenticidad, ABC, 17 de gener de 1984
* ↑ REAL DECRETO 867/1999, de 21 de mayo, por el que se promueve al empleo de General de Ejército, con carácter honorífico y a título póstumo, al Teniente General don Ramón de Ascanio y Togores.
# Cesare Canevari

Cesare Canevari (13 d'octubre de 1927 - 25 d'octubre de 2012) va ser un actor, director i guionista italià.

## Vida i carrera

Nascut a Milà, Canevari va començar la seva carrera poc després de la Segona Guerra Mundial com a actor de teatre, de vegades també apareix en pel·lícules en papers menors. Conegut diverses vegades com "un geni avançat al seu temps", "un mestre del cinema de gènere" i "un dels directors menys etiquetables del cinema de gènere italià", va dirigir nou pel·lícules entre 1964 i 1983. Sovint caracteritzat per un estil inusual, les seves pel·lícules van variar per diferents gèneres, com ara noir, Nazisploitation, Spaghetti Western, giallo i melodrama. Les seves pel·lícules generalment es van produir i rodar a Milà.

## Filmografia
### Director

* Per un dollaro a Tucson si muore (1965)
* Un tango dalla Russia (1965)
* Una iena in cassaforte (1968)
* Io, Emmanuelle (1969)
* Matalo! (1970)
* Il romanzo di un giovane povero (1974)
* La principessa nuda (1976)
* L'ultima orgia del III Reich (1977)
* Missile X – Geheimauftrag Neutronenbombe (1979)
* Delitto carnale (1982)

### Actor

* I due sergenti, de Carlo Alberto Chiesa (1951)
* Miracolo a Viggiù, de Luigi Giachino (1952)

### Productor

* L'ultima orgia del III Reich, de Cesare Canevari (1977)

### Muntador

* La principessa nuda, de Cesare Canevari (1976)

## Referències

* ↑ Roberto Poppi. I registi: dal 1930 ai giorni nostri. Gremese Editore, 2002, 2002. ISBN 8884401712.
* 1 2 3 «Addio a Cesare Canevari Fu regista di "Matalo!"». Corriere della Sera, 27-10-2012.
* 1 2 3 «Omaggio a Cesare Canevari, un regista poco italiano». Centro Sperimentale di Cinematografia, 11 December 2012.
* 1 2 3 «MATALO! - Il cinema nordico di Cesare Canevari». Orizzonti di gloria, 06-06-2014.
# Cesare Cantù

Cesare Cantù (Brivio, Llombardia, 5 de desembre de 1804 — Milà, 1895) va ser un polític, historiador i literat italià.
Participà en el moviment patriòtic Jove Itàlia i formà del govern provisional durant la revolució del 1848. També va ser diputat del parlament italià (1852-61) i va formar part del grup de Vincenzo Gioberti i Cesare Balbo. Va escriure novel·les, poesia i assaig.

## Obres

* Margherita Pusterla (1838)
* Storia Universale (1838-46)

## Referències

* ↑ «Cesare Cantù». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Cinc dies de Milà
# Col·legi Salesians de Rocafort

El Col·legi Salesià de Sant Josep, popularment conegut com a Salesians de Rocafort és un institut de congregació clerical fundat l'any 1890 a Barcelona que pertany a la Societat Salesiana de Sant Joan Bosco (en llatí: Societas Sancti Francisci Salesii). El 2015 l'escola va celebrar el seu 125è aniversari i tenia més de 700 alumnes.
Va ser Dorotea de Chopitea qui va facilitar el capital per construir l'escola davant la falta d'escolarització dels nens del barri de Sant Antoni. Va demanar als Salesians la construcció d'una obra social en aquesta zona, llavors amb moltes fàbriques. El successor de Don Bosco, el beat Miquel Rua, va acceptar el repte i va fundar l'Escola de Sant Josep.
El primer centre disposava d'un pati, una capella i classes i estava destinat als fills de les famílies que treballaven a les indústries i als camps de conreu. Era una llar, una casa per a tothom i un espai gratuït. La primera capella va ser cremada l'any 1909 durant la Setmana Tràgica i l'any 1914 es va inaugurar el Santuari de Sant Josep, obra de l'arquitecte Enric Sagnier. El 1920 es va fer el teatre.

## Referències

* 1 2 «Salesians Rocafort, celebració de 125 anys educant per a la vida». Catalunya Cristiana, 20-03-2015 [Consulta: 11 juny 2016].
* 1 2 Mercè Alsina i José Luis Sánchez «Els Salesians Rocafort, 125 anys dedicats a l'ensenyament». BTV, 16-06-2015 [Consulta: 11 juny 2016].

## Enllaços externs

* l'Escola de Sant Josep Arxivat 2016-07-02 a Wayback Machine.
# Col·legi Públic la Lió

Col·legi Públic la Lió és una escola de Premià de Mar (Maresme). L'edifici és una obra modernista protegida com a Bé Cultural d'Interès Local.

## Edifici

És un edifici civil, una antiga fàbrica utilitzada actualment com a escola. El cos principal del conjunt és una gran nau longitudinal, coberta a dues vessants i realitzada totalment amb maó vist, incloses les obertures, de formes geomètriques capricioses. Davant quest edifici hi ha una torre quadrada, també de maó. Com a element més destacable es conserva una xemeneia cilíndrica amb una base quadrada, de maó i de gran alçada. Tot el recinte queda tancat per un gran mur que l'envolta. S'ha conservat perfectament l'estructura original de l'edifici.

## Referències

* ↑ «Col·legi Públic la Lió». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 març 2019].
# Rafael Carreras Puigdengolas

Rafael Carreras Puigdengolas (Puigcerdà, 1933 - Barcelona, 14 de maig de 2013) va ser un arquitecte tècnic i dissenyador. Es forma i comença a treballar com a aparellador fins als anys seixanta. A partir d'aquest moment crea el seu propi estudi i es dedica exclusivament al disseny industrial i a l'interiorisme, dissenyant per a empreses com Clas, M.C, Myc, Nau, ICS, Mobiplast, Tramo, Syma System o Codi.
Entre el 1965 i el 1970 va ser director de NAU, arquitectura interior amb seus a Barcelona i Madrid. En una nova etapa de dissenyador independent també reprèn el seu treball com a arquitecte tècnic i, per exemple, el 1970 projecta i construeix l'estructura de l'inflable que va allotjar durant quatre anys el Barcelona Centre de Disseny a l'Avinguda Diagonal de Barcelona. Als anys noranta realitza la rehabilitació i ampliació del Col·legi d'Aparelladors de Barcelona.
Els seus productes van ser seleccionats en nombroses ocasions pels premis Delta de l'ADI/FAD i pels premis FAD d'interiorisme i van ser publicats en nombroses revistes, tant nacionals com internacionals (Hogares Modernos, On, Abitare, Domus, etc.)
Compaginà la seva feina amb la docència, que va exercir a l'Escola Massana de Barcelona. Va ser professor de projectes entre el 1983 i el 1998 i, des del 1999, dirigeix el màster de disseny d'interiors de la Universitat Politècnica de Catalunya. Va estar també vinculat a diferents institucions promotores del disseny, com el BCD o l'ARQ-INFAD; d'aquest darrer va ser soci fundador i primer president (1976-1982). Entre els seus dissenys cal destacar la cadira Pop (1967), la chaise longue 143 (1970) o la cadira Hollywood (1993).

## Referències

* ↑ «Rafael Carreras en el record», 15-04-2015. [Consulta: 15 abril 2015].
* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de Disseny Industrial del Disseny Hub Barcelona
# Columbus (Montana)

Columbus és una població dels Estats Units a l'estat de Montana. Segons el cens del 2000 tenia 1.748 habitants.

## Demografia

Segons el cens del 2000, Columbus tenia 1.748 habitants, 709 habitatges, i 455 famílies. La densitat de població era de 557,8 habitants per km².
Dels 709 habitatges en un 33,3% hi vivien nens de menys de 18 anys, en un 54% hi vivien parelles casades, en un 7,1% dones solteres, i en un 35,7% no eren unitats familiars. En el 31% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,7% tenia menys de 18 anys, un 5,9% entre 18 i 24, un 28,2% entre 25 i 44, un 22,5% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 91,5 homes.
La renda mediana per habitatge era de 33.750 $ i la renda mediana per família de 46.103 $. Els homes tenien una renda mediana de 37.750 $ mentre que les dones 20.417 $. La renda per capita de la població era de 17.689 $. Aproximadament el 9,8% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Columbus». American Fact Finder. Oficina del Cens dels Estats Units, 12-01-2010.
# Raḥel Bluvstein

Raḥel Bluvstein (hebreu: רחל בלובשטיין-סלע) (Saràtov, 3 d'octubre de 1890 - Tel-Aviv, 16 d'abril de 1931) va ser una poetessa jueva d'origen rus que va emigrar a Palestina (aleshores part de l'Imperi Otomà) el 1909. Se la coneix pel seu nom de pila Rachel o com a Rachel la poeta.
Va néixer en una família destacada d'intel·lectuals, el seu pare era comerciant de diamants i va ser rabí a Riga i Kíev. El seu germà Max Mandelshtam va dirigir un hospital en aquesta ciutat i va ser president del congrés sionista de Basilea de 1901. Amb 19 anys va viatjar a Israel amb una de les seves germanes, camí d'Itàlia i van decidir quedar-s'hi a viure, instal·lant-se a Qevutsat Kinnéret, on van treballar en una granja agrícola femenina.
El 1913 va viatjar a Tolosa de Llenguadoc per aprendre agronomia però l'esclat de la Primera Guerra Mundial li impedí tornar a Palestina, motiu pel qual va dedicar-se durant anys a l'ensenyament a Rússia. Després de la guerra va anar a viure al quibuts Degania, el primer del país, però va emmalaltir i va haver d'abandonar-lo.
Els seus poemes són molt populars a Israel i han estat musicats en diverses ocasions. Malgrat que va començar a escriure en rus, la majoria de la seva obra és en hebreu, gairebé tota escrita durant els seus últims sis anys de vida, en forma de petites notes que enviava als seus amics. La seva obra és coneguda pel seu estil líric, la seva brevetat i la seva simplicitat lingüística. Està influenciada per l'imaginisme rus, les figures bíbliques i l'acteisme.
Va ser la primera dona jueva poetessa de l'estat d'Israel, forma part de el programa escolar obligatori i la seva obra s'ha traduït a diversos idiomes. El 1935 hom publicà un recull dels seus poemes (Šīrat Raḥel). El 1991 es va editar un segell amb la seva imatge per valor de 1,30 xéquels.

## Referències

* 1 2 «Raḥel Bluvstein». Gran Enciclopèdia Catalana. Barcelona: Grup Enciclopèdia Catalana.
# Rašice

Rašice és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1334.
# Recopa d'Europa de futbol 1966-67

La Recopa d'Europa de futbol 1966-67 fou la setena edició de la Recopa d'Europa de futbol. La competició fou guanyada pel Bayern de Múnic a la final davant del Rangers F.C..

## Ronda preliminar

| Equip 1 | Global | Equip 2 | Anada | Tornada |
| Valur | 2-9 | Standard Liège | 1-1 | 1-8 |

## Primera ronda

| Equip 1 | Global | Equip 2 | Anada | Tornada |
| OFK Beograd | 1-6 | FC Spartak Moscou | 1-3 | 0-3 |
| SK Rapid Wien | 9-3 | Galatasaray SK | 4-0 | 5-3 |
| Shamrock Rovers | 8-2 | Spora Luxemburg | 4-1 | 4-1 |
| TJ Tatran Prešov | 0-3 | Bayern de Múnic | 0-1 | 0-2 |
| ACF Fiorentina | 3-4 | Raba ETO Győr | 1-0 | 2-4 |
| AEK Athens FC | 2-4 | SC Braga | 0-1 | 2-3 |
| BSG Chemie Leipzig | 5-2 | Legia Varsòvia | 3-0 | 2-2 |
| Standard Liège | 6-1 | Apollon Limassol FC | 5-1 | 1-0 |
| Servette FC | 3-2 | ÅIFK Turku | 1-1 | 2-1 |
| Floriana | 1-7 | Sparta Rotterdam | 1-1 | 0-6 |
| RC Strasbourg | 2-1 | Steaua Bucureşti | 1-0 | 1-1 |
| Swansea Town | 1-5 | PFC Slavia Sofia | 1-1 | 0-4 |
| Glentoran F.C. | 1-5 | Rangers F.C. | 1-1 | 0-4 |
| Borussia Dortmund | Bye | - | - | - |
| Skeid Fotball | 4-5 | Reial Saragossa | 3-2 | 1-3 |
| Aalborg BK | 1-2 | Everton F.C. | 0-0 | 1-2 |

## Segona ronda

| Equip 1 | Global | Equip 2 | Anada | Tornada |
| FC Spartak Moscou | 1-2 | SK Rapid Wien | 1-1 | 0-1 |
| Shamrock Rovers | 3-4 | Bayern de Múnic | 1-1 | 2-3 |
| Raba ETO Győr | 3-2 | SC Braga | 3-0 | 0-2 |
| BSG Chemie Leipzig | 2-2(c) | Standard Liège | 2-1 | 0-1 |
| Servette FC | 2-1 | Sparta Rotterdam | 2-0 | 0-1 |
| RC Strasbourg | 1-2 | PFC Slavia Sofia | 1-0 | 0-2 |
| Rangers F.C. | 2-1 | Borussia Dortmund | 2-1 | 0-0 |
| Reial Saragossa | 2-1 | Everton F.C. | 2-0 | 0-1 |

## Quarts de final

| Equip 1 | Global | Equip 2 | Anada | Tornada |
| SK Rapid Wien | 1-2(pr) | Bayern de Múnic | 1-0 | 0-2 |
| Raba ETO Győr | 2-3 | Standard Liège | 2-1 | 0-2 |
| Servette FC | 1-3 | PFC Slavia Sofia | 1-0 | 0-3 |
| Rangers F.C. | 2(m)-2 | Reial Saragossa | 2-0 | 0-2 |

## Semifinals

| Equip 1 | Global | Equip 2 | Anada | Tornada |
| Bayern de Múnic | 5-1 | Standard Liège | 2-0 | 3-1 |
| PFC Slavia Sofia | 0-2 | Rangers F.C. | 0-1 | 0-1 |

## Final

| Bayern de Múnic | 1–0 (pròrroga) | Rangers FC |
| Roth 109' | | |
* Guanyador de la Recopa d'Europa 1966-67
* Bayern de Múnic Primer títol

## Enllaços externs

* Detalls a la web de la UEFA
* RSSSF
# Recopa d'Europa de futbol 1967-68

La Recopa d'Europa de futbol 1967-68 fou la vuitena edició de la Recopa d'Europa de futbol. La competició fou guanyada pel Milan a la final enfront l'Hamburg.

## Primera ronda

| Equip 1 | Global | Equip 2 | Anada | Tornada |
| Altay SK | 2-3 | Standard Liège | 2-3 | 0-0 |
| Aberdeen F.C. | 14-1 | KR Reykjavík | 10-0 | 4-1 |
| Győri ETO FC | 9-0 | Apollon Limassol FC | 5-0 | 4-0 |
| AC Milan | 6-2 | Levski Sofia | 5-1 | 1-1 |
| València CF | 8-2 | Crusaders F.C. | 4-0 | 4-2 |
| FK Austria Wien | 1-4 | Steaua Bucureşti | 0-2 | 1-2 |
| Bayern de Múnic | 7-1 | Panathinaikos FC | 5-0 | 2-1 |
| Fredrikstad F.K. | 2-7 | Vitória FC | 1-5 | 1-2 |
| HJK Helsinki | 1-8 | Wisła Kraków | 1-4 | 0-4 |
| Hamburger SV | 7-3 | Randers Freja | 5-3 | 2-0 |
| FC Aris Bonnevoie | 1-5 | Olympique Lyonnais | 0-3 | 1-2 |
| Hajduk Split | 3-6 | Tottenham Hotspur | 0-2 | 3-4 |
| Floriana | 1-3 | NAC Breda | 1-2 | 0-1 |
| Shamrock Rovers | 1-3 | Cardiff City | 1-1 | 0-2 |
| FC Torpedo Moscou | 1-0 | BSG Sachsenring Zwickau | 0-0 | 1-0 |
| Lausanne Sports | 3-4 | Spartak Trnava | 3-2 | 0-2 |

## Segona ronda

| Equip 1 | Global | Equip 2 | Anada | Tornada |
| Standard Liège | 3-2 | Aberdeen F.C. | 3-0 | 0-2 |
| Győri ETO FC | 3-3(c) | AC Milan | 2-2 | 1-1 |
| València CF | 3-1 | Steaua Bucureşti | 3-0 | 0-1 |
| Bayern de Múnic | 7-3 | Vitória FC | 6-2 | 1-1 |
| Wisła Kraków | 0-5 | Hamburger SV | 0-1 | 0-4 |
| Olympique Lyonnais | 4(c)-4 | Tottenham Hotspur | 1-0 | 3-4 |
| NAC Breda | 2-5 | Cardiff City | 1-1 | 1-4 |
| FC Torpedo Moscou | 6-1 | Spartak Trnava | 3-0 | 3-1 |

## Quarts de final

| Equip 1 | Global | Equip 2 | Anada | Tornada |
| Standard Liège | 2-2¹ | AC Milan | 1-1 | 1-1(pr) |
| València CF | 1-2 | Bayern de Múnic | 1-1 | 0-1 |
| Hamburger SV | 2-2² | Olympique Lyonnais | 2-0 | 0-2(pr) |
| Cardiff City | 1-1$^3$ | FC Torpedo Moscou | 1-0 | 0-1(pr) |
¹El Milan es classificà en el partit de desempat en vèncer per 2-0. ²L'Hamburger es classificà en el partit de desempat en vèncer per 2-0. $^3$El Cardiff City es classificà en el partit de desempat en vèncer per 1-0.

## Semifinals

| Equip 1 | Global | Equip 2 | Anada | Tornada |
| AC Milan | 2-0 | Bayern de Múnic | 2-0 | 0-0 |
| Hamburger SV | 4-3 | Cardiff City | 1-1 | 3-2 |

## Final

| A.C. Milan | 2–0 | Hamburger S.V. |
| Hamrin 3' 19' | | |
* Guanyador de la Recopa d'Europa 1967-68
* A.C. Milan Primer títol

## Enllaços externs

* Detalls a la web de la UEFA
* RSSSF
# Recopa d'Europa de futbol 1965-66

La Recopa d'Europa de futbol 1965-66 fou la sisena edició de la Recopa d'Europa de futbol. La competició fou guanyada pel Borussia Dortmund a la final davant del Liverpool FC.

## Primera ronda

| Equip 1 | Global | Equip 2 | Anada | Tornada |
| West Ham United FC | Bye | - | - | - |
| AC Omonia | 1-2 | Olympiakos FC | 0-1 | 1-1 |
| 1. FC Magdeburg | 3-0 | Spora Luxemburg | 1-0 | 2-0 |
| FC Sion | 6-3 | Galatasaray SK | 5-1 | 1-2 |
| 1. Wiener Neustädter SC | 0-3 | Ştiinţa Cluj | 0-1 | 0-2 |
| Atlético de Madrid | 5-0 | NK Dinamo de Zagreb | 4-0 | 1-0 |
| Floriana | 1-13 | Borussia Dortmund | 1-5 | 0-8 |
| Limerick FC | 1-4 | CSKA Sofia | 1-2 | 0-2 |
| AGF | 4-2 | Vitória FC | 2-1 | 2-1 |
| Go Ahead Eagles | 0-7 | Celtic FC | 0-6 | 0-1 |
| KR | 2-6 | Rosenborg BK | 1-3 | 1-3 |
| Coleraine FC | 1-10 | FC Dinamo de Kíev | 1-6 | 0-4 |
| Dukla Praga | 2-0 | Stade Rennais UC | 2-0 | 0-0 |
| Reipas Lahti | 2-16 | Budapest Honvéd FC | 2-10 | 0-6 |
| Juventus FC | 1-2 | Liverpool FC | 1-0 | 0-2 |
| Cardiff City | 1-3 | Standard Liège | 1-2 | 0-1 |

## Segona ronda

| Equip 1 | Global | Equip 2 | Anada | Tornada |
| West Ham United FC | 6-2 | Olympiakos FC | 4-0 | 2-2 |
| 1. FC Magdeburg | 10-3 | FC Sion | 8-1 | 2-2 |
| Ştiinţa Cluj | 0-6 | Atlético de Madrid | 0-2 | 0-4 |
| Borussia Dortmund | 5-4 | CSKA Sofia | 3-0 | 2-4 |
| AGF | 0-3 | Celtic FC | 0-1 | 0-2 |
| Rosenborg BK | 1-6 | FC Dinamo de Kíev | 1-4 | 0-2 |
| Dukla Praga | 4-4(c) | Budapest Honvéd FC | 2-3 | 2-1 |
| Liverpool FC | 5-2 | Standard Liège | 3-1 | 2-1 |

## Quarts de final

| Equip 1 | Global | Equip 2 | Anada | Tornada |
| West Ham United FC | 2-1 | 1. FC Magdeburg | 1-0 | 1-1 |
| Atlético de Madrid | 1-2 | Borussia Dortmund | 1-1 | 0-1 |
| Celtic FC | 4-1 | FC Dinamo de Kíev | 3-0 | 1-1 |
| Budapest Honvéd FC | 0-2 | Liverpool FC | 0-0 | 0-2 |

## Semifinals

| Equip 1 | Global | Equip 2 | Anada | Tornada |
| West Ham United FC | 2-5 | Borussia Dortmund | 1-2 | 1-3 |
| Celtic FC | 1-2 | Liverpool FC | 1-0 | 0-2 |

## Final

| Borussia Dortmund | 2 – 1 (pròrroga) | Liverpool |
| Held 61' Libuda 107' | | Hunt 68' |
* Guanyador de la Recopa d'Europa 1965-66
* Borussia Dortmund Primer títol

## Enllaços externs

* Detalls a la web de la UEFA
* RSSSF
# Recopa d'Europa de futbol 1963-64

La Recopa d'Europa de futbol 1963-64 fou la quarta edició de la Recopa d'Europa de futbol. La final fou guanyada per l'Sporting Clube de Portugal davant de l'MTK Budapest.

## Ronda preliminar

| Equip 1 | Global | Equip 2 | Anada | Tornada |
| Shelbourne FC | 1-5 | FC Barcelona | 0-2 | 1-3 |
| Hamburger SV | 7-2 | US Luxemburg | 4-0 | 3-2 |
| Olympique Lyonnais | 6-2 | Boldklubben 1913 | 3-1 | 3-1 |
| Olympiacos | 2-2¹ | Zagłębie Sosnowiec | 2-1 | 0-1 |
| Tottenham Hotspur | Bye | - | - | - |
| Willem II Tilburg | 2-7 | Manchester United | 1-1 | 1-6 |
| Atalanta B.C. | 3-3² | Sporting Clube de Portugal | 2-0 | 1-3 |
| APOEL F.C. | 7-0 | S.K. Gjøvik-Lyn | 6-0 | 1-0 |
| FC Basel | 1-10 | Celtic FC | 1-5 | 0-5 |
| Linzer ASK | 1-1$^3$ | Dinamo de Zagreb | 1-0 | 0-1 |
| Sliema Wanderers F.C. | 0-2 | Borough United | 0-0 | 0-2 |
| Helsingin Palloseura | 2-12 | ŠK Slovan Bratislava | 1-4 | 1-8 |
| Motor Zwickau | Bye | - | - | - |
| MTK Budapest | 2-1 | PFC Slavia Sofia | 1-0 | 1-1 |
| Fenerbahçe SK | 4-2 | Petrolul Ploieşti | 4-1 | 0-1 |
| Linfield F.C. | Bye | - | - | - |
¹L'Olympiacos es classificà en el partit de desempat en vèncer per 2-0. ²L'Sporting es classificà en el partit de desempat en vèncer per 3-1 a la pròrroga. $^3$El Dinamo Zagreb es classificà en el partit de desempat pel llançament de moneda en empatar 1-1.

## Primera ronda

| Equip 1 | Global | Equip 2 | Anada | Tornada |
| FC Barcelona | 4-4¹ | Hamburger SV | 4-4 | 0-0 |
| Olympique Lyonnais | 5-3 | Olympiacos | 4-1 | 1-2 |
| Tottenham Hotspur | 3-4 | Manchester United | 2-0 | 1-4 |
| Sporting Clube de Portugal | 18-1 | APOEL F.C. | 16-1 | 2-0 |
| Celtic FC | 4-2 | Dinamo de Zagreb | 3-0 | 1-2 |
| Borough United | 0-4 | ŠK Slovan Bratislava | 0-1 | 0-3 |
| Motor Zwickau | 1-2 | MTK Budapest | 1-0 | 0-2 |
| Fenerbahçe SK | 4-3 | Linfield F.C. | 4-1 | 0-2 |
¹L'Hamburg es classificà en el partit de desempat en vèncer per 3-2.

## Quarts de final

| Equip 1 | Global | Equip 2 | Anada | Tornada |
| Hamburger SV | 1-3 | Olympique Lyonnais | 1-1 | 0-2 |
| Manchester United | 4-6 | Sporting Clube de Portugal | 4-1 | 0-5 |
| Celtic FC | 2-0 | ŠK Slovan Bratislava | 1-0 | 1-0 |
| MTK Budapest | 3-3¹ | Fenerbahçe SK | 2-0 | 1-3 |
¹El MTK es classificà en el partit de desempat en vèncer per 1-0.

## Semifinals

| Equip 1 | Global | Equip 2 | Anada | Tornada |
| Olympique Lyonnais | 1-1¹ | Sporting Clube de Portugal | 0-0 | 1-1 |
| Celtic FC | 3-4 | MTK Budapest | 3-0 | 0-4 |
¹L'Sporting es classificà en el partit de desempat en vèncer per 1-0.

## Final

| Equip 1 | Global | Equip 2 | Anada | Tornada |
| Sporting Clube de Portugal | 3-3 pr | MTK Budapest | - | - |

### Repetició

| Equip 1 | Global | Equip 2 | Anada | Tornada |
| Sporting Clube de Portugal | 1-0 | MTK Budapest | - | - |
* Guanyador de la Recopa d'Europa 1963-64
* Sporting Clube de Portugal Primer títol

## Enllaços externs

* Detalls a la web de la UEFA
* RSSSF
# Cinci

Cinci és el nom dels següents personatges:
* Marc Cinci, prefecte de Pisa el 194 aC
* Cinci, governador romà de Síria
# Cincinnat

Cincinnat és el nom dels següents personatges:
* Cincinnat família romana
* Luci Quint Cincinnat I magistrat romà
* Luci Quint Cincinnat II
* Tit Quint Cincinnat Penne cònsol el 431 aC i 428 aC i
* Quint Quint Cincinnat I tribú consular
* Tit Quint Cincinnat Capitolí, tribú consular
* Tit Quint Cincinnat Capitolí I, tribú amb potestat consolar el 388 aC
* Tit Quint Cincinnat Capitolí II, tribú amb potestat consolar el 368 aC
* Gai Quint Cincinnat, tribú consular
* Quint Quint Cincinnat II, tribú consular
* Tit Quint Cincinnat Capitolí I, tribú consular
* Tit Quint Cincinnat Capitolí II, tribú consular
* Gneu Manli Cincinnat, cònsol el 480 aC
# Rosa Maria Marcé

«Rosa Maria Marcé» té aquests significats:
* Rosa Maria Marcé i Recasens, catedràtica de la Universitat Rovira i Virgili especialitzada en quimí analítica
* Rosa Maria Marcé, nedadora, pionera de la natació sincronitzada a Espanya